open-index/open-wikipedia-markdown huggingface dataset:
თანამშრომლები ტოვებენ ლიონის ლუმიერის ფაბრიკას

***„თანამშრომლები ტოვებენ ლიონის ლუმიერის ფაბრიკას“*** (, ასევე ცნობილი, როგორც ***„ფაბრიკიდან გასვლა“***) — 1895 წლის ფრანგული, მოკლემეტრაჟიანი, შავ-თეთრი, მუნჯი, დოკუმენტური ფილმი. მისი რეჟისორი და პროდიუსერი ლუი ლუმიერი იყო. ჩანაწერი ხშრად მოიხსენიება, როგორც პირველი „ნამდვილი“ ფილმი, თუმცა ლუი ლეპრინსის 1888 წლის რაუნდჰეის ბაღის სცენა მასზე ექვს-ნახევარი წლით ადრე თარიღდება.
## შინაარსი
ამ ჩანაწერის სამი განსხვავებული ვერსია არსებობს და თითოეულში მრავალი დეტალი იცვლება, მათ შორის თანამშრომლების ტანსაცმელი (რაც მიანიშნებს, თუ რომელ სეზონში განხორციელდა კონკრეტული ვარიანტის ჩაწერა). ვერსიების სახელებს ცხენშებმული ეტლის არსებობა განსაზღვრავს (პირველ ჩანაწერში ვხედავთ ერთცხენიან, მეორეში ორცხენიან ეტლს; მესამე ჩანაწერში ეტლი არ ჩანს) და ამ ვარიაციებსაც „ერთცხენიანი“, „ორცხენიანი“ და „უცხენო“ ჩანაწერები ეწოდებათ. 1896 წელს შეიქმნა კიდევ ერთი ფილმი იგივე თემის ირგვლივ, რომელიც ასახავს სხვა ფაბრიკას (ან იმავე ფაბრიკის სხვა შესასვლელს) სხვა თანამშრომლების მონაწილეობით.
## გადაღების პროცესი
ჩანაწერი 35 მმ ფორმატში, 1.33:1-ის სიგრძე-სიგანის თანაფარდობით, წამში 16 კადრის სიჩქარით გაკეთდა. 46 წამისათვის საჭირო გახდა 17 მეტრის სიგრძის ფილმი და შეიქმნა 800 კადრი. 
## დღევანდელი მდგომარეობა
მისი სიძველიდან გამომდინარე, ფილმის ინტერნეტიდან უფასოდ გადმოწერა დაშვებული და შესაძლებელია. ის შევიდა მრავალ კინოკოლექციაში, მათ შორის  *„ადრეული ფილმის ღირსშესანიშნაობები, პირველი ტომი“*, *„კინო იწყება — ადრეული კინემატოგრაფიის საგანძური, 1894-1913“* და *„ძმები ლუმიერების პირველი ფილმები“*.

აშშ-სა და საფრანგეთში, წლების განმავლობაში, ჩანაწერი მრავალი სახელით გავრცელდა. მათ შორისაა: *„La Sortie des Usines Lumière à Lyon-Montplaisir“*, ''„Sortie de l'Usine Lumière“*, *„La Sortie des Usines“*, *„Les ouvriers et ouvrières sortant de l'Usine Lumière“*, *„Employees Leaving the Lumière Factory“* (*„თანამშრომლები ტოვებენ ლუმიერის ფაბრიკას“*), *„Leaving the Factory“* (*„ფაბრიკის დატოვება“*), *„Lunch Hour at the Lumière Factory“* (*„ლანჩის დრო ლუმიერის ფაბრიკაში“*), *„Dinner Hour at the Factory Gate of M. Lumière at Lyon“* (*„სადილის დრო ბატონ ლუმიერის ლიონის ფაბრიკის შესასვლელ თაღთან“*) და *„La Sortie des ouvriers de l'Usine Lumière.“*
## ლიტერატურა
* 
## რესურსები ინტერნეტში
* Institut-lumiere.org, an earlier version (in very low definition) at the Institut Lumière.
* *Workers Leaving the Lumière Factory'' All 3 versions, on YouTube
* YouTube.com, The "two horse" version.
* YouTube.com, The "no horse" version.
* 
## სქოლიო
კატეგორია:ფრანგული შავ-თეთრი ფილმები
კატეგორია:ფრანგული მოკლემეტრაჟიანი მუნჯი ფილმები
ზომერფელდი (მთვარის კრატერი)

**კრატერი ზომერფელდი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-დასავლეთ ნაწილში. სახელი ეწოდა გერმანელი თეორეტიკოსი ფიზიკოსის, არნოლდ ზომერფელდის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 150.89 კმ, სიღრმე — 2.98 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-02
გაბრიელ მეტსიუ

**გაბრიელ მეტსიუ ** ('''') (დ. იანვარი 1629, ლეიდენი — გ. 1667, ამსტერდამი) — ჰოლანდიელი ფერმწერი, ჟანრისტი. მუშაობდა ლეიდენში, შემდეგ ამსტერდამში. განიცადა რემბრანდტის, ვერმეერის, ტერბორხის გავლენა. მისი ნამუშევრებისთვის დამახასიათებელია ფერადოვანი სიმდიდრე, ფაქიზად დამუშავებული შუქ-ჩრდილი, საგანთა ფაქტურის ვირტუოზულად გადმოცემა. მეტსიუს ცნობილი ნამუშევრებია „ავადმყოფი და ექიმი“ და სვა. დასაფლავებულია ამსტერდამში.

## ლიტერატურა 
*  
* 

## სქოლიო
კატეგორია:ნიდერლანდელი მხატვრები
მეტყევეობა

**მეტყევეობა** ― მეცნიერება, რომელიც შეისწავლის ტყის არსებობა-განვითარების კანონებს, ზრდის თავისებურებებს, მიზნად ისახავს ტყის აღზრდას, მერქნის გამოყენებას, მისი წყალშემნახი, ნიადაგდაცვითი და კლიმატმარეგულირებელი ფუნქციების შესწავლას. საქართველოში მეტყევეობის სწავლება დაიწყო 1931 წლიდან.

## ტყეთმცოდნეობა
მეტყევეობის ნაწილია ტყეთმცდონეობა, რომელიც მეცნიერულად შეისწავლის ტყის გავრცელების კანონზომიერებას და მისი შემადგენელი ჯიშების ბიოლოგიურ და ეკოლოგიურ მახასიათებლებს. ტყეთმცოდნეობა გამოარძჩევს მარტიც, ერთსართულიან და რთულ, ორ-ან მეტსართულიან ტყეს. ქვედა სართულში იზრდება უფრო ჩრდილის ამტანი, ვიდრე სინათლის მომთხოვნი სახეობები. ქვედა სართულში იზრდება ქვეტყე, რომელიც ბუჩქებისაგან შედგება.

## გამოყენებითი მეტყევეობა
გამოყენებითი მეტყევეობის მიზანია ტყის გაშენება, მისი წარმადობის გაზრდა, მოვლითი და სარგებლობის ჭრების ჩატარება, ტყიდან მერქანის მოპოვება.

## ლიტერატურა
*გულისაშვილი ვ., ზოგადი მეტყევეობა, წიგნი 1-2, თბილისი, 1974-1975
მეტყველების გენეზისი

**მეტყველების გენეზისი** — ადამიანის მიერ ბავშვობის ასაკში მეტყველების დაუფლება. პროცესს წინ უსწრებს კონტაქტის პრიმიტიულ ფორმები, რომელთა გამოვლენა იწყება პირველივე თვიდან. შემდეგ ხდება ზოგიერთი ხშირად მოსმენილი ბგერის მექანიკური ასოციაციური დაკავშირება ნაცნობ საგანთან ან მოქმედებასთან. ძუძს ასაკში იწყება ტიტინი. მეტყველების დასაწყისად ითვლება პირველი სიტყვების თქმა. ნამდვილი მეტყველება იწყება 2 წლის ასაკიდან, როცა სიტყვა იხმარება ობიექტის აღსანიშნავად. 

## ლიტერატურა
**ნათაძე რ.* „დაბადებიდან თხუთმეტ წლამდე“, თბ. 1962
**უზნაძე დ.* „ბავშვის ფსიქოლოგია“, „სასკოლო ასაკის ფსიქოლოგია“ // შრომები ტ. 5, თბ. 1967

კატეგორია:მეტყველება
მეტყველების ნაკლი

**მეტყველების ნაკლი** — ადამიანის არასწორი მეტყველება ნორმალური სმენის პირობებში, რომლის დროს ადგილი აქვს მეტყველების არსებული ნორმების დარღვევას. ასეთ დროს დარღვეულია მეტყველების ბგერითი, ლექსიკურ-გრამატიკული მხარე, რიტმი, ტემპი, ხმა, წერის და კითხვის უნარი. მეტყველების ნაკლებია აფონია, აგრამატიზმი, ალექსია და სხვა. მეტყველების ნაკლს არ მიეკუთვნება ინდივიდუალური და ბავშვობის პერიოდის თავისებურებანი. მეტყველების ნაკლს მკურნალობს ლოგოპედია.

## ლიტერატურა
კატეგორია:მეტყველება
კატეგორია:დაავადებები
ირაკლი ხერგიანი (მოთხილამურე)

**ირაკლი ხერგიანი** (დ. 20 ივნისი, 2008, მესტია, საქართველო) — ქართველი მოთხილამურე, საქართველოს მრავალგზის ჩემპიონი სლალომსა და გიგანტურ სლალომში. 2024 წლიდან მონაწილეობს საერთაშორისო სათხილამურო ფედერაციის მიერ ორგანიზებულ საერთაშორისო შეჯიბრებებში.

## კარიერა 
2025 წელს საქართველოს წარმოადგენდა ევროპის ზამთრის ახალგაზრდულ ოლიმპიურ ფესტივალზე ბაკურიანში, სადაც 26-ე ადგილი დაიკავა.

ვარჯიშობს ევროპის ცნობილ კურორტებზე, მათ შორის, ავსტრიაში ჰინტერტუქსის მყინვარსა და შტუბაის ალპებში.

## სქოლიო
კატეგორია:ქართველი სპორტსმენები
კატეგორია:ქართველი მოთხილამურეები
ჩერნინის სასახლე

მინი|ჩერნინის სასახლე 
მინი
**ჩერნინის სასახლე** () — უდიდესი ბაროკოს არქიტექტურული სტილის სასახლე ჩეხეთის დედაქალაქ პრაღაში. შენობაში დღეს ჩეხეთის საგარეო საქმეთა სამინისტროა განთავსებული.

## ისტორია
სასახლის მშენებლობა დიპლომატმა და გრაფმა ჰუმპრეხტ იან ჩერნინმა 1669 წლის 26 მარტს დაიწყო. სწორედ მის სახელს უკავშირდება შენობის დღევანდელი სახელწოდება. იან ჩერნინი საღვთო რომის იმპერიის ელჩი იყო ვენეციის რესპუბლიკაში, ის ამ თანამდებობაზე იმპერატორმა ლეოპოლდ I-მა დანიშნა. 

ჩერნინმა სასახლის ასაშენებლად შვეიცარიელი არქიტექტორი ფრანჩესკო კარატი დაიქირავა, შენობის ძირითადი ნაწილი 1675 წლისთვის უკვე დასრულებული იყო, თუმცა მისი მშენებლობა საბოლოოდ 1697 წლამდე გაგრძელდა. ამ პერიოდში ჰუმპრეხტ იან ჩერნინი უკვე გარდაცვლილი იყო, ის 1682 წლის 3 მარტს გარდაიცვალა.

შენობა 1740-იან წლებში, ავსტრიის მემკვიდრეობისთვის ომის დროს და მოგვიანებით 1757 წელს პრუსიელთა არტილერიის თავდასხმის შედეგად.

1928-1934 წლებში არქიტექტორ პაველ იანაკის ხელმძღვანელობით შენობას რესტავრაცია ჩაუტარდა. ამ რესტავრაციის დროს ძველი ავეჯი ახლით ჩაანაცვლეს და შენობის ინტერიერი ხელოვნების ნიმუშებით გაამდიდრეს. მოგვიანებით ის კვლავ აღადგინეს მესამე რაიხის ოკუპაციის და მეორე მსოფლიო ომის პერიოდში.

მეორე მსოფლიო ომის დასრულების შემდეგ ჩეხოსლოვაკიის საგარეო საქმეთა სამინისტროს ქვეყნის პირველი პრეზიდენტის ტომაშ გარიგ მასარიკის ვაჟი იან მასარიკი ხელმძღვანელობდა. ის საგარეო საქმეთა სამინისტროს შენობაში ცხოვრობდა, 1948 წლის 10 მარტს იან მასარიკი სამინისტროს შენობიდან გაურკვეველ ვითარებაში გადმოვარდნილი და გარდაცვლილი იპოვეს.

1991 წლის 1 ივლისს ჩერნინის სასახლეში ხელი მოეწერა შეთანხმებას ვარშავის პაქტის დაშლის შესახებ, რომელიც 1955 წელს ნატოს შექმნის საპირწონედ კომუნისტურმა ქვეყნებმა შექმნეს. 

სასახლეს კულტურული ძეგლის სტატუსი 2026 წელს მიენიჭება.

## რესურსები ინტერნეტში
## სქოლიო
ამირან ბატატუნაშვილი

მინი
**ამირან ბატატუნაშვილი** (დ. 18 ოქტომბერი, 1961, თბილისი) — სმენადაქვეითებულთა უფლებების დამცველი, ჟესტური ენის სპეციალისტი და საქართველოს ყრუთა კავშირის პრეზიდენტი.

მრავალი წელია აქტიურად მუშაობს ქართული ჟესტური ენის განვითარებისა და სმენადაქვეითებულ პირთა სოციალური ინტეგრაციის მიმართულებით. მონაწილეობდა სხვადასხვა საერთაშორისო პროგრამაში და პროექტებში, რომლებიც მიმართულია ინკლუზიური საზოგადოების განვითარებაზე.

## განათლება 
ამირან ბატატუნაშვილმა 1980 წელს დაამთავრა თბილისის თოიძის სახელობის სამხატვრო პროფესიული ტექნიკუმი, ხოლო 1987 წელს — თბილისის სახელმწიფო სამხატვრო აკადემიის ფერწერის ფაკულტეტი. მონაწილეობდა საერთაშორისო სემინარებსა და ტრენინგებში ავსტრიაში, ფინეთში, კანადაში, ესპანეთსა და აშშ-ში (Gallaudet University, ვაშინგტონი, 2014).

## პროფესიული საქმიანობა 
* 2002 წლიდან — საქართველოს ყრუთა კავშირის პრეზიდენტი;
* 2001–2002 — საქართველოს ყრუთა კავშირის პრეზიდენტის მოადგილე;
* 1993–1994 — საქართველოს ყრუთა საზოგადოების კულტურის სახლის დირექტორი;
* 1988–1993 — თბილისის კუკიის ქსოვილების კომბინატი, მხატვარი და ცეხის უფროსის მოადგილე.

## ჯილდოები 
* მინი ღირსების მედალი — საქართველოს პრეზიდენტის 2023 წლის 7 დეკემბრის №07/12/07 განკარგულებით, სმენადაქვეითებულთა უფლებების დაცვისა და ქართული ჟესტური ენის განვითარების საქმეში შეტანილი განსაკუთრებული წვლილისთვის.

## ენები 
ქართული, ჟესტური ენა, საერთაშორისო ჟესტური ენა, რუსული.

## რესურსები ინტერნეტში 
* საქართველოს ყრუთა კავშირი – ოფიციალური გვერდი: https://www.facebook.com/share/1Czybd54oB/?mibextid=wwXIfr
* საქართველოს პრეზიდენტის განკარგულება №07/12/07: https://www.facebook.com/share/p/17aoZYtdez/?mibextid=wwXIfr

## წყაროები 
* 
* 
* 
* 
კატეგორია:საქართველოში სმენადაქვეითებულთა უფლებების დამცველი
კატეგორია:საქართველოს ყრუთა კავშირის წევრები
კატეგორია:ქართული ჯილდოების კავალერები
გაეროს უშიშროების საბჭოს რეზოლუცია 484

**გაეროს უშიშროების საბჭოს რეზოლუცი 484** ერთხმად მიიღეს 1980 წლის 19 დეკემბერს. ამ თემაზე 468-ე (1980) და 469-ე (1980) რეზოლუციის გახმოვანების შემდეგ, საბჭომ გამოთქვა შეშფოთება ისრაელის ოკუპირებული ძალების მიერ ჰებრონისა და ჰალჰულის მერების, ასევე ჰებრონის შარიათის მოსამართლის გაძევებასთან დაკავშირებით.

რეზოლუცია მოუწოდებდა ისრაელს დაეცვა ჟენევის კონვენციები და ხელი შეეწყო შესაბამისი პირების დაბრუნებითვის იმ ფუნქციების განსახორციელებლად, რომლებზეც ისინი აირჩიეს ან დაინიშნენ. საბჭომ ასევე მოთხოვა გენერალურ მდივანს მუდმივად განეხორციელებინა რეზოლუციის შესრულების მონიტორინგი.

## რესურსები ინტერნეტში
*[Text of the Resolution at undocs.org](https://undocs.org/S/RES/484(1980))

კატეგორია:გაეროს უშიშროების საბჭოს 1980 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1980 წელი ისრაელში
კატეგორია:გაეროს უშიშროების საბჭოს რეზოლუციები ისრაელ-პალესტინის კონფლიქტის შესახებ
გაეროს უშიშროების საბჭოს რეზოლუცია 500

**გაეროს უშიშროების საბჭოს რეზოლუცია 500** მიღებულია 1982 წლის 28 იანვარს, საბჭოს დღის წესრიგში შეტანილი საკითხის განხილვისა და მუდმივ წევრებს შორის ერთსულოვნების არარსებობის გათვალისწინებით, საბჭომ გადაწყვიტა გაეროს გენერალური ასამბლეის საგანგებო სხდომის მოწვევა გოლანის მაღლობების ისრაელის მიერ ოკუპაციის საკითხის განსახილველად.

რეზოლუცია, რომელსაც შეერთებულმა შტატებმა ადრე 1982 წლის 20 იანვარს ვეტო დაადო, მიღებულია 13 ხმით არცერთის წინააღმდეგ, ხოლო გაერთიანებულმა სამეფომ და აშშ-მ თავი შეიკავეს.

რეზოლუციის მიღების შემდეგ, გაეროს გენერალური ასამბლეის მეცხრე საგანგებო სესია გაიმართა.

## რესურსები ინტერნეტში
*[Text of the Resolution at undocs.org](https://undocs.org/S/RES/500(1982))

## სქოლიო
კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1982 წელი ისრაელში
კატეგორია:1982 წელი სირიაში
კატეგორია:გაეროს უშიშროების საბჭოს რეზოლუციები სირიის შესახებ
იბნ-რუშდი (მთვარის კრატერი)

**კრატერი იბნ-რუშდი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა ანდალუზიელი არაბი ფილოსოფოსისა და ექიმის, იბნ რუშდი პატივსაცემად (დაამტკიცა საერთაშორისო ასტრონომიულმა კავშირმა 1976 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 31.08 კმ, სიღრმე — 2.03 კმ.

## სატელიტური კრატერები 
იბნ-რუშდის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-20
გაეროს უშიშროების საბჭოს რეზოლუცია 501

**გაეროს უშიშროების საბჭოს რეზოლუცია 501** მიიღეს 1982 წლის 25 თებერვალს. რეზოლუციაში, ამ თემაზე წინა რეზოლუციების, განსაკუთრებით კი 425-ე რეზოლუციის (1978) გახსენებისა და ლიბანში გაერთიანებული ერების ორგანიზაციის დროებითი ძალების (UNIFIL) შესახებ გენერალური მდივნის ანგარიშის განხილვის შემდეგ, საბჭომ აღნიშნა ძალების მუდმივი საჭიროება ისრაელსა და ლიბანს შორის არსებული ვითარების გათვალისწინებით.

რეზოლუციის საფუძველზე, UNIFIL-ის პირადი შემადგენლობის ზომა 6,000-დან 7,000-მდე გაიზარდა. საბჭომ ასევე კიდევ ერთხელ დაადასტურა ძალების მიზნები, მათ შორის მოთხოვნა, რომ მათ რეგიონში მუშაობის შეუზღუდავი თავისუფლება ჰქონოდათ.

რეზოლუცია 501 მიიღეს 13 ხმით ნულის წინააღმდეგ, ხოლო პოლონეთის სახალხო რესპუბლიკამა და საბჭოთა კავშირმა თავი შეიკავეს კენჭისყრაში მონაწილეობისგან.

## რესურსები ინტერნეტში
*[Text of the Resolution at undocs.org](https://undocs.org/S/RES/501(1982))

კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელ-ლიბანის კონფლიქტის შესახებ
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1982 წელი ისრაელში
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1982 წელი ლიბანში
იკაროსი (მთვარის კრატერი)

**კრატერი იკაროსი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-დასავლეთ ნაწილში. სახელი ეწოდა ბერძნული მითოლოგიური პერსონაჟის, იკაროსის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 93.73 კმ, სიღრმე — 2.84 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-16
გაეროს უშიშროების საბჭოს რეზოლუცია 503

**გაეროს უშიშროების საბჭოს რეზოლუცია 503** მიიღეს 1982 წლის 9 აპრილს, რეზოლუცია 473 (1980) კვლავ დადასტურების შემდეგ, საბჭომ გამოხატა შეშფოთება სამხრეთ აფრიკის უზენაესი სასამართლოს ტრანსვაალის პროვინციული განყოფილების მიერ გამოტანილი სიკვდილით დასჯის განაჩენებზე ნკიმბიტჰი ჯონსონ ლუბისის, პეტრუს ცეპო მაშიგოსა და ნაფთალი მანანას მიმართ, რომლებიც ყველანი აფრიკის ეროვნული კონგრესის წევრები იყვნენ. 

რეზოლუცია მოუწოდებდა სამხრეთ აფრიკის მთავრობას შეეცვალა სიკვდილით დასჯის განაჩენები, უზენაესი სასამართლოს სააპელაციო განყოფილებაში მათი დადასტურების შესახებ ინფორმაციის მიღების შემდეგ. ასევე მოუწოდა ყველა წევრ სახელმწიფოს გამოეყენებინა თავისი გავლენა ამ საკითხში დასახმარებლად.

რეზოლუცია 503 მიღების შემდეგ, მამაკაცების სიკვდილით დასჯის განაჩენები შეიცვალა უვადო თავისუფლების აღკვეთით; ყველა მათგანი შემდგომში გათავისუფლდა აპართეიდის დაცემის დროს.

## იხილეთ აგრეთვე
*აპართეიდი

## რესურსები ინტერნეტში
*[Text of the Resolution at undocs.org](https://undocs.org/S/RES/503(1982))

## სქოლიო
კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:1982 წელი სამხრეთ აფრიკის რესპუბლიკაში
გაეროს უშიშროების საბჭოს რეზოლუცია 502

**გაეროს უშიშროების საბჭოს რეზოლუცია 502** მიიღეს გაერთიანებული ერების უშიშროების საბჭოს მიერ 1982 წლის 3 აპრილს. არგენტინის შეიარაღებული ძალების მიერ ფოლკლენდის კუნძულების შეჭრაზე შეშფოთების გამოხატვის შემდეგ, საბჭომ მოითხოვა არგენტინასა და გაერთიანებული სამეფოს შორის საომარი მოქმედებების დაუყოვნებელი შეწყვეტა და არგენტინის ძალების სრული გაყვანა. საბჭომ ასევე მოუწოდა არგენტინისა და გაერთიანებული სამეფოს მთავრობებს ეძებნათ სიტვაციის დიპლომატიური გზთ გადაწყვეტა და თავი შეეკავებინათ შემდგომი სამხედრო მოქმედებებისგან.

რეზოლუცია, რომელიც წარადგინა ბრიტანეთის წარმომადგენელმა, ელჩმა სერ ენტონი პარსონსმა, მიიღეს 10 ხმით (საფრანგეთი, გაერთიანებული სამეფო, შეერთებული შტატები, ზაირი, გაიანა, ირლანდია, იაპონია, იორდანია, ტოგო და უგანდა) 1-ის წინააღმდეგ (პანამა) ოთხმა თავიშეიკავა ხმის მიცემისგან (ჩინეთი, პოლონეთი, ესპანეთი და საბჭოთა კავშირი).

რეზოლუცია 502 იყო გაერთიანებული სამეფოს სასარგებლოდ, რადგან აძლევდა მას შესაძლებლობას გამოეყენებინა გაერთიანებული ერების ქარტიის 51 მუხლი და მოეთხოვა თავდაცვის უფლება. მას მხარი დაუჭირა თანამეგობრობის წევრებმა და ევროპის ეკონომიკურმა გაერთიანებამ , რომელმაც შემდგომში დააწესა სანქციები არგენტინის წინააღმდეგ.

## იხილეთ აგრეთვე
*ფოლკლენდის ომი

## რესურსები ინტერნეტში
*[Text of the Resolution at undocs.org](https://undocs.org/S/RES/502(1982))

## სქოლიო
კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები არგენტინის შესახებ
კატეგორია:გაეროს უშიშროების საბჭოს რეზოლუციები ფოლკლენდის კუნძულების შესახებ
კატეგორია:გაეროს უშიშროების საბჭოს რეზოლუციები გაერთიანებული სამეფოს შესახებ
კატეგორია:1982 წელი არგენტინაში
სტრაჰოვის მონასტერი

**სტრაჰოვის მონასტერი** () — სამონასტრო კომპლექსი ჩეხეთის დედაქალაქ პრაღაში. პრემონტსტრატენსიელთა ორდენის ეს სააბატო 1143 წელს ოლომოუცის ეპისკოპოსმა ინდრჟიხ ზდიკმა და ბოჰემიის ჰერცოგმა ვლადისლავ II-მ დააარსეს. ის პრაღის სტრაჰოვის უბანში მდებარეობს.
მინი|პრაღის ხედი მონასტრიდან

## ისტორია
1138 წელს, წმინდა მიწის მოლოცვის შემდეგ, ოლომოუცის ეპისკოპოსმა ინდრჟიხ ზდიკმა პრაღაში რეგულარული კანონების მონასტრის დაარსების იდეა წამოაყენა. მას მხარს უჭერდნენ პრაღის ეპისკოპოსები და ბოჰემიის ჰერცოგი სობესლავ I. ამ უკანასკნელის გარდაცვალების შემდეგ ამ იდეის მხარდაჭერა მისმა შვილმა ვლადისლავ II-მ განაგრძო. 1140 წელს სტრაჰოვის მონასტრის დღევანდელ ადგილზე ჩეხური მონასტრის დაარსების პირველი წარუმატებელი მცდელობის შემდეგ, ზდიკმა პრემონსტრატენსიელებს მოწვევა გაუგზავნა, რომელთა პირველი წარმომადგენლები რაინის ხეობაში მდებარე შტაინფელდიდან პრაღაში ჩავიდნენ.

ორდენის ბერებმა მონასტრის მშენებლობა თავდაპირველად ხისგან დაიწყეს, რომანული სტილის ბაზილიკა კი სტრაჰოვის ყველაზე მნიშვნელოვან სასულიერო ცენტრად იქცა. მალევე ხის შენობების ჩანაცვლება ქვის მყარი ნაგებობებით დაიწყეს. 1258 წელს მონასტერი ხანძარმა ძლიერ დააზიანა და მოგვიანებით აღადგინეს.

მონასტერი ფუნქციონირებდა ჰუსიტების პერიოდამდე გაგრძელდა, ჰუსიტური ომების დროს, 1420 წელს მონასტერს თავს დაესხნენ და გაძარცვეს. მთლიანად დაიწვა წიგნები, საკულტო ნივთები და მონასტრის ავეჯი. მიუხედავად იმისა, რომ შენობას არქიტექტურული თვალსაზრისით დიდი ზიანი არ მიუღია, მის აღდგენას მაინც დიდი დრო დასჭირდა. XVI საუკუნის ბოლომდე არაერთხელ სცადეს აქ სამონასტრო ცხოვრების აღდგენა, თუმცა წარუმატებლად.

1586 წელს ტეპლას მონასტრის მმართველის იან ლოჰელიუსის სტრაჰოვში გადმობარგებამ მონასტერს ახალი სიცოცხლე შესძინა, ამ სასულიერო პირმა დარჩენილი ცხოვრება მის აღდგენასა და განვითარებას შეალია. სტრაჰოვის მონასტერში წარმატებული მოღვაწეობის შემდეგ, 1612 წელს ის პრაღის არქიეპისკოპოსიც გახდა. მისი დაუღალავი მოღვაწეობის წყალობით, 1594 წლისთვის - ლოჰელიუსის დანიშვნიდან რვა წლის შემდეგ მონასტერში უკვე ცხოვრობდა თორმეტი ბერი.

## რესურსები ინტერნეტში
## სქოლიო
აღდგომა (რომანი)

***აღდგომა*** () — რუსი მწერლის, ლევ ტოლსტოის, უკანასკნელი რომანი. რომანი შესვენებებით იწერებოდა 1889-1890, 1895-1896 და 1898-1899 წლებში. გამოქვეყნდა 1899 წელს პოპულარულ რუსულ ყოველკვირეულ ჟურნალში „ნივა“. რომანის მთავარი გმირი, დიმიტრი ნეხლუდოვი, ნაწილობრივ ავტობიოგრაფიული პერსონაჟია. ტოლსტოი რომანში აღწერს იმდროინდელი რუსეთის იმპერიის სოციალური და სასამართლო სისტემის უსამართლობას,  განუკითხაობას, თავადაზნაურობის გარყვნილებას, ჩინოვნიკთა გულგრილობასა და არაადამიანობას, ამასთანავე ის სახავს ადამიანის სულიერი აღორძინების შესაძლებლობას. რომანი  თარგმნილია ყველა ძირითად ევროპულ ენაზე და არაერთხელაა ეკრანიზებული. რამდენჯერმე ითარგმნა და გამოიცა ქართულად.

## სიუჟეტი
რომანი დაყოფილია სამ ნაწილად. თხრობის ცენტრშია დიდგვაროვანი ოჯახის შვილის, დიმიტრი ნეხლიუდოვის, ტრანსფორმაცია. ნაფიცი მსაჯული დიმიტრი ნეხლიუდოვი, საკუთარი მოვალეობის შესასრულებლად სასამათლო დარბაზში ყოფნისას განსასჯელის სკამზე ამოიცნობს შორეული წარსულიდან გამოცხადებულ სახეს  — კატიუშა მასლოვას, მისი მამიდების ყოფილ ყმა გოგოს, რომელიც ზაფხულში სოფლად ჩასულმა ახალგაზრდა თავადმა შეაცდინა. დიმიტრისგან მიტოვებულ კატიუშას ცხოვრების სასტიკ პრობლემებთან მარტოს მოუწია გამკლავება. უამრავი განსაცდელი გადახდა, ბოლოს საროსკიპოშიც ამოყო თავი და სასამართლოზე ერთ-ერთი კლიენტის გაძარცვასა და მკვლელობას ედავებიან. დიმიტრი სინდისის ქენჯნას განიცდის და გადაწყვეტს, რადაც უნდა დაუჯდეს, კატიუშას ხვედრი შეუმსუბუქოს.

## რესურსები ინტერნეტში
*
*
*

კატეგორია:რუსული რომანები
კატეგორია:1899 წლის რომანები
კატეგორია:ლევ ტოლსტოის ნაწარმოებები
კატეგორია:ფილმებად ადაპტირებული რომანები
კატეგორია:სოციალური რომანები
უმანკოების ხანა

***უმანკოების ხანა*** () — ამერიკელი მწერლის, ედით უორტონის, რომანი. რომანისთვის უორტონმა მიიღო პულიცერის პრემია მხატვრულ ლიტერატურაში 1921 წელს. რომანში აღწერილია XIX საუკუნის 70-იანი წლების ნიუ-იორკი და სამ პერსონაჟს შორის განვითარებული სასიყვარულო სამკუთხედი. მისი მთავარი გმირებია ნიულენდ არჩერი, მისი საცოლე მეი უელანდი და უცნაური და ყველასგან განსხვავებული გრაფინია ელენ ოლენსკა. რომანი დღემდე პოპულარულია აშშ-ში. რომანის მიხედვით ფილმი „უმანკოების ხანა“ 1993 წელს გადაიღო მარტინ სკორსეზემ.

## რესურსები ინტერნეტში
*
*
*

კატეგორია:XX საუკუნის ამერიკული რომანები
კატეგორია:1920 წლის რომანები
კატეგორია:ფილმებად ადაპტირებული ამერიკული რომანები
კუნძულის შესაძლებლობა

***კუნძულის შესაძლებლობა*** () — ფრანგი მწერლის, მიშელ უელბეკის, რომანი. რომანისთვის უელბეკმა მიიღო ინტერალიეს პრემია.

## სიუჟეტი
მთავარი გმირი, კომიკოსი დანიელი, თავიდან წარმატებით ართობს მაყურებელს საკუთარი სკეტჩებით და მოგვიანებით არანაკლები წარმატებით იღებს პორნოფილმებსაც. აუდიტორიაზე მზარდი ზეგავლენით წაქეზებულს, ადამიანთა გონებისა და აზროვნების ანალიზი გაიტაცებს და რისკიან ექსპერიმენტებში გადაეშვება

## რესურსები ინტერნეტში
*
*
## სქოლიო
კატეგორია:ფრანგული რომანები
კატეგორია:2005 წლის რომანები
კატეგორია:მიშელ უელბეკის ნაწარმოებები
კატეგორია:სამეცნიერო ფანტასტიკური რომანები
კოპრინი

მინი|250პქ|კოპრინის ქიმიური სტრუქტურა
**კოპრინი** — მიკოტოქსინი, რომელიც პირველად 1975 წელს სოკოს სახეობა *Coprinopsis atramentaria*-დან იქნა გამოყოფილი. ის გვხვდება კოპრინოპსისის გვარის სოკოებში.

ალკოჰოლთან ერთად მიღებისას ის იწვევს „კოპრინის სინდრომს“. კოპრინი აფერხებს ფერმენტ ალდეჰიდდეჰიდროგენაზას, რომელიც მონაწილეობს ალკოჰოლის მეტაბოლიზმში. ეს ინჰიბირება იწვევს აცეტალდეჰიდის დაგროვებას, რაც იწვევს ალკოჰოლური შეწითლების რეაქციას. ამის გამო, ამ სოკოს ხშირად „ლოთის წყევლას“ უწოდებენ.

## სქოლიო
კატეგორია:მიკოტოქსინები
ფრანსუა კავანა

**ფრანსუა კავანა** ('''') (დ. 1923 — გ. 2014) — ფრანგი მწერალი, ეროტიული ნაწარმოებების ავტორი, სატირიკოსი. 1969-1981 წლებში იყო ჟურნალ Charlie Hebdo-ს მთავარი რედაქტორი. მიღებული აქვს ინტერალიეს პრიზი.

## სქოლიო
კატეგორია:ფრანგი მამაკაცი მწერლები
მრუდე სახლი (ფილმი)

**მრუდე სახლი** (*Crooked House*) — 2017 წლის მისტიკური ჟანრის ფილმი, რომელის რეჟისორია ჟილ პაკე-ბრენერს ფილმი ეფუძვნება აგათა კრისტის 1949 წლის ამავე სახელწოდების რომანს.
ფილმი ბრიტანულ-ამერიკული ერთობლივი წარმოებაა და მთავარ როლებში თამაშობენ მაქს აირონსი, ტერენს სტამპი, გლენ კლოუზი, ჯილიან ანდერსონი და სტეფანი მარტინი.
მთავარი გადაღებები დაიწყო 2016 წლის სექტემბერში, ხოლო ფილმის პრემიერა დიდი ბრიტანეთში შედგა Channel 5-ზე, 2017 წლის 17 დეკემბერს.
## სიუჟეტი
სოფია, ოლიგარქი არისტიდ ლეონიდისის შვილიშვილი, დაიქირავებს დეტექტივს, რათა ბაბუამისის მკვლელობა გამოიძიოს. სოფია დარწმუნებულია, რომ ბაბუა რომელიღაც ოჯახის წევრმა მოწამლა.  ბაბუა რესტორნებისა და სასტუმროების დიდი ქსელის მფლობელი იყო. გამოძიების დაწყების შემდეგ დეტექტივისათვის ნათელი ხდება, რომ მოტივი ყველას ჰქონდა, თვით სოფიასაც კი. დიდი მემკვიდრეობა, ჩანს, დიდი ცდუნებაც არის... მაგრამ მის მკვლელს თურმე მემკვიდრეობა სულაც არ სჭირდება, მას, უბრალოდ, დეტექტივები და... შურისძიება უყვარს.
## წარმოება
2011 წელს ამერიკელმა რეჟისორმა ნილ ლა ბიუტმა განაცხადა, რომ ის ჯულიან ფელოუზის სცენარით დაწერილი რომანის სრულმეტრაჟიან ვერსიას გადაიღებდა 2012 წლისთვის.
2011 წლის 15 მაისს გამოცხადდა, რომ კასტის სათავეში იქნებოდნენ ჯემა არტერტონი, მეთიუ გუდი, გებრიელ ბირნი და დამი ჯული ენდრიუესი.
2012 წლის 10 ივნისს გამოქვეყნებულ ანგარიშში ნათქვამი იყო, რომ Sony Pictures Worldwide Acquisitions-მა ფილმზე აშშ-ში, კანადაში და საერთაშორისო მასშტაბით ყველა უფლება შეიძინა, რაც შეიძლება დაეხმაროს მას შემოსავლიან გამოსვლაში, თუმცა მსახიობთა და შემოქმედებითი გუნდის შემადგენლობა შეცვლილი იყო.
ძირითადი გადაღებები 2016 წლის სექტემბერში დაიწყო. გადაღების ნაწილი შესრულდა ლონდონის კინგს კოლეჯის მაუგანის ბიბლიოთეკაში.
ჰემფშირში, ფლიტთან მდებარე მინლის მამული გამოყენებული იყო „თრიუ გეიბლსის“, იგივე სათაუროვანი „მრუდე სახლი“ გარე კადრებისთვის. ინტერიერის სცენები გადაღებული იყო ოთხ სხვადასხვა ლოკაციაზე, მათ შორის ჰიუსენდენის მამულში, ვესტ უიკომის ჰაუსში და ტინტესფილდში, ბრისტოლთან ახლოს. ფილმის პროდაქშენ-დიზაინერი იყო საიმონ ბოულზი.
## მიმოხილვა
მიმოხილვების აგრეგატორ ვებსაიტ Rotten Tomatoes-ზე, კრიტიკოსთა 30 მიმოხილვიდან 57% პოზიტიურია, საშუალო შეფასებით 5.2/10. ვებსაიტის კონსენსუსი ამბობს: „აგათა კრისტის გულშემატკივრებმა შესაძლოა საკმარისი ინტრიგა იპოვონ, ყურადღების შესაკავებლად, მაშინ როცა ნიჭიერი მსახიობები მაქსიმუმს დებენ, მაგრამ ამ ‘მრუდე სახლი’ ბრჭყვიალა ხაფანგებს ვერ გაექცევით.“
Metacritic-ზე ფილმს 100-დან 59 ქულიანი წონადი საშუალო შეფასება აქვს, 8 კრიტიკოსის დაფუძნებით, რაც „შერეულ ან საშუალო მიმოხილვებს“ მიუთითებს.
## სქოლიო
გაეროს უშიშროების საბჭოს რეზოლუცია 504

**გაეროს უშიშროების საბჭოს რეზოლუცია 504** მიღებულია 1982 წლის 30 აპრილს, აფრიკის ერთიანობის ორგანიზაციის (OAU) და ჩადის წარმომადგენლებისგან წარდგენილი მოთხოვნების მიღების შემდეგ, საბჭომ აღნიშნა გაეროსა და OAU-ს შორის თანამშრომლობა და გაითვალისწინა OAU-ს გადაწყვეტილება ჩადში სამშვიდობო ძალების შექმნის შესახებ, იქ მიმდინარე სამოქალაქო ომის გამო.

რეზოლუციაში გენერალური მდივნისგან მოითხოვეს მისიის მხარდასაჭერად აუცილებელი ზომების მიღება, მათ შორის დაფინანსების.

კენჭისყრის დეტალები არ გახმაურებულა, გარდა იმისა, რომ ის მიღებულია „კონსენსუსით“.

## რესურსები ინტერნეტში
*[Text of the Resolution at undocs.org](https://undocs.org/S/RES/504(1982))

კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები ჩადის შესახებ
კატეგორია:1982 წელი ჩადში
უაიტი (მთვარის კრატერი)

**კრატერი უაიტი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-დასავლეთ ნაწილში. სახელი ეწოდა ამერიკელი ასტრონავტის ედვარდ უაიტის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება გვიანიმბრიული ეპოქით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 42.34 კმ, სიღრმე — 2.23 კმ.

## სატელიტური კრატერები
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-24
გაეროს უშიშროების საბჭოს რეზოლუცია 505

**გაეროს უშიშროების საბჭოს რეზოლუცია 505** ერთხმად მიიღეს 1982 წლის 26 მაისს. მან კიდევ ერთხელ დაადასტურა 502-ე რეზოლუცია (1982) და აღნიშნა, რომ ფოლკლენდის კუნძულების რეგიონში ვითარება სერიოზულად გაუარესდა. ასევე, მადლიერება გამოითქვა გენერალური მდივნის, ხავიერ პერეს დე კუელიარის, კონფლიქტის მშვიდობიანი გზით მოგვარების მცდელობის მიმართ.

რეზოლუციაში ასევე მოუწოდებდნენ არგენტინასა და გაერთიანებულ სამეფოს, ეთანამშრომლათ გენერალურ მდივანთან ცეცხლის შეწყვეტის მისაღწევად და საჭიროების შემთხვევაში, გაეროს დამკვირვებლების შესაძლო გაგზავნის ორგანიზებას რეგიონში ცეცხლის შეწყვეტის შეთანხმების შესრულების მონიტორინგის მიზნით. რეზოლუციის დასასრულს, გენერალური მდივნისგან მოითხოვეს მოვლენების შესახებ ანგარიშის წარდგენა რეზოლუციის ამოქმედებიდან არაუგვიანეს შვიდი დღისა.

ამ რეზოლუციის მიღებამდე რამდენიმე დღით ადრე, პერუმ სამშვიდობო წინადადება წარადგინა, რომელიც არგენტინამ უარყო. არგენტინას სურდა, რომ 505-ე რეზოლუციაში კუნძულებზე შესაძლო დროებითი ადმინისტრაციის შესახებ მითითება ყოფილიყო - იდეა, რომელიც მოლაპარაკებების დროს წამოიჭრა, მაგრამ საბოლოო პროექტში არ შევიდა. პანამისა და ესპანეთის მიერ წარდგენილი რეზოლუციის შემდგომ პროექტს ვეტო დაადეს დიდმა ბრიტანეთმა და შეერთებულმა შტატებმა.

## იხილეთ აგრეთვე
*ფოლკლენდის ომი

## რესურსები ინტერნეტში
*[Text of the Resolution at undocs.org](https://undocs.org/S/RES/505(1982))

## სქოლიო
## რესურსები ინტერნეტში
*[Text of the Resolution at undocs.org](https://undocs.org/S/RES/505(1982))

კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები არგენტინის შესახებ
კატეგორია:1982 წელი არგენტინაში
კატეგორია:გაეროს უშიშროების საბჭოს რეზოლუციები გაერთიანებული სამეფოს შესახებ
კატეგორია:1982 წელი გაერთიანებულ სამეფოში
ფანიანოს პრობლემა (შვარცის სამკუთხედი)

მინი|სიმაღლითი სამკუთხედი: \triangle DEF სხვა ჩახაზული სამკუთხედები: \triangle DEF\,,\triangle GHI |DE|+|EF|+|FD|\leq |GH|+|HI|+|IG| 
გეომეტრიაში, **ფანიანოს პრობლემა** არის ოპტიმიზაციის ამოცანა, რომელიც პირველად ჯოვანი ფანიანომ 1775 წელს ჩამოაყალიბა:

საძიებელი სამკუთხედი არის სიმაღლითი სამკუთხედი, რომლის წვეროებიც მოცემული სამკუთხედის სიმაღლეების ბოლოებშია.

## ამოხსნა 
სიმაღლით სამკუთხედს, რომლის წვეროებიც მოცემული სამკუთხედის სიმაღლეების ფუძეებია, მახვილკუთხა სამკუთხედში ჩახაზული ყველა სამკუთხედიდან ყველაზე მცირე პერიმეტრი აქვს, ამიტომ ის ფანიანოს ამოცანის ამოხსნაა (ასეთი სამკუთედი ასევე ცნობილია როგორც შვარცის სამკუთხედი). ფანიანოს თავდაპირველ დამტკიცებაში გამოყენებული იყო კალკულუსი, თუმცა, მოგვიანებით აღმოაჩინეს რამდენიმე გეომეტრიული ამოხსნაც. ამ ამოხსნების ავტორები იყვნენ ჰერმან შვარცი და ლიპოტ ფეიერი . ეს დამტკიცებები იყენებენ არეკვლის გეომეტრიულ თვისებებს (ეს გავს სინათლის სარკიდან არეკვლას - ის ეცემა და აირეკლება იგივე კუთხით).
მინი|279x279პქ|სამკუთხედი *abc* არის სამკუთხედის *ABC-ს* სიმაღლითი სამკუთხედი.
მაშასადამე, ნებისმიერ მახვილკუთხა სამკუთხედში ჩახაზულ სამკუთხედებს შორის მინიმალური პერიმეტრის მქონეა სიმაღლითი სამკუთხედი.

## დამატებითი ფაქტები 
მიღებული უმცირესი პერიმეტრის მქონე სამკუთხედისთვის (შვარცის სამკუთხედისთვის) საწყისი სამკუთხედის წვეროები, მისი გარე-ჩახაზული წრეწირების ცენტრებია.

## გარე ბმულები 
* Fagnano's problem at cut-the-knot
* Fagnano's problem  in the Encyclopaedia of Mathematics
* https://www.nplg.gov.ge/wikidict/index.php/%E1%83%A8%E1%83%95%E1%83%90%E1%83%A0%E1%83%AA%E1%83%98%E1%83%A1_%E1%83%A1%E1%83%90%E1%83%9B%E1%83%99%E1%83%A3%E1%83%97%E1%83%AE%E1%83%94%E1%83%93%E1%83%98

კატეგორია:მათემატიკა
კატეგორია:სამკუთხედი
კატეგორია:გეომეტრია
კატეგორია:პერიმეტრი
ზედა მღვიმე

**ზედა მღვიმე** — შუა პალეოლითის ხანის კარსტული მღვიმე დასავლეთ საქართველოში, სოფელ ცუცხვათის ტერიტორიაზე (ტყიბულის მუნიციპალიტეტი), მდ. შაბათაღელის მარჯვენა ნაპირზე, მდინარის დონიდან 65 მ-ის და ზღვის დონიდან 340 მეტრის სიმაღლეზე. 

მღვიმე გამომუშავებულია ოკრიბა-არგვეთის ქედის ქვედა ცარცულ კირქვებში და წარმოადგენს ცუცხვათის მრავალიარუსიანი მღვიმური კომპლექსის IX იარუსს. აღმოჩენილია 1971 წელს (ჭ. ჯანელიძე). გაითხარა 1971 და 1974 წლებში (დ. თუშაბრამიშვილი). მღვიმე მშრალია. შესასვლელი მიმართულია ჩრდილოეთისკენ (სიგრძე – 3,20 მ; სიგანე – 3,10 მ; სიმაღლე – 0,70 მ). 

დადგენილია 8 ლითოლოგიური ფენა. II–VII ფენებში აღმოჩენილია შუა პალეოლითური ხანის 14 ნივთი (იარაღი, ანატკეც-ლამელები), რომლებიც თავისი იერსახით (ქვის გაპობის არალევალუური, არაფაცეტირებული ტექნიკა, ტიპური მუსტიე, გამდიდრებული დაკბილული ფორმები) მიეკუთვნება ცუცხვათის მუსტიეური კულტურის გვიანდელ საფეხურს. I–IV, V, VI და VII ფენებისგან მიღებულია პალინოლოგიური მონაცემები. სპორა-მტვრის სპექტრებში უჩვეულოდ დიდი რაოდენობით გამოჩნდა სითბოსა და ტენიანობის მოყვარული წაბლის მტვერი; დადასტურდა ჭაობის კვიპაროსის, ბზის, ბაძგის არსებობა. 

მღვიმის ფაუნის შემადგენლობაში დადეგნილია: თრია, მცირე აზიური ზაზუნა, რუხი კურდღელი, მგელი, ტურა, მელა, მღვიმური დათვი, მურა დათვი, მღვიმური აფთარი, ტყის კვერნა, მაჩვი, ავაზა, მღვიმური ლომი, ცხენი, გარეული ღორი, კეთილშობილი ირემი, შველი, არჩვი, კავკასიური თხა, ბიზონი, კაჭკაჭი, ქორცქვიტა. მღვიმეში (ძირითადად IV და V ფენებში), ცხოველთა მრავალი დანაწევრებული და ლულოვანი ძვლების გარდა, აღმოჩენილია მღვიმური დათვის თავის ქალები ქვედა ყბის გარეშე, რომლებიც კედლების გასწვრივ გარკვეული რიგით იყო დალაგებული. წარმოების გადანაყარის არარსებობა, იარაღის მცირე რაოდენობა და გარკვეული თანამიმდევრობით დალაგებული მღვიმური დათვის თავის ქალები შესაძლოა მღვიმის საკულტო-რიტუალურ დანიშნულებაზე მიუთითებდეს. არქეოლოგიური მასალა დაცულია ს. ჯანაშიას სახელობის საქართველოს მუზეუმში.

## ლიტერატურა 
* მ. გაბუნია, მ. ნიორაძე, ლ. ნებიერიძე, გ. ნიორაძე, ნ. ჯაყელი, თ. აღაპიშვილი, ძველი და ახალი ქვის ხანის ძეგლები საქართველოს ტერიტორიაზე, თბ., 2015.
* Векуа А. К., Тушабрамишвили Д. М., Уникальная культовая пещера, წგ.: Изучение пещер Колхиды, Тб., 1978.
* Любин В. П., Палеолит Кавказа, წგ.: Палеолит Кавказа и Северной Азии, Л., 1989.
* Тушабрамишвили Д. М., Векуа А. К., Палеолит в Грузии, წგ.: Четвертичная система Грузии, Тб., 1982.

კატეგორია:ტყიბულის მუნიციპალიტეტის მღვიმეები
კატეგორია:იმერეთის მხარის არქეოლოგიური ძეგლები
თუშაბრამიშვილი

საკუთარი სახელი **თუშაბრამიშვილი** შეიძლება აღნიშნავდეს ჩამოთვლილთაგან ერთ-ერთს:

* დავით თუშაბრამიშვილი — არქეოლოგი
* ნიკოლოზ თუშაბრამიშვილი — არქეოლოგი

კატეგორია:ქართული გვარები
*
ვაპოვსკი (მთვარის კრატერი)

**კრატერი ვაპოვსკი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ პოლარულ ნაწილში. სახელი ეწოდა ბერნარდ ვაპოვსკის პატივსაცემად (დაამტკიცა საერთაშორისო ასტრონომიულმა კავშირმა 2009 წელს).

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 11.45 კმ, სიღრმე — 1.87 კმ.

## სატელიტური კრატერები
ვაპოვსკის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-30
GM Pharma

**GM Pharma** (ჯი-ემ ფარმა) — ქართული ფარმაცევტული კომპანია, რომელიც ქმნის და აწარმოებს მედიკამენტებსა და საკვებ დანამატებს. კომპანია ფლობს GMP-ს შესაბამის საწარმოს თბილისში და თანამშრომლობს GMP-სტანდარტის მწარმოებლებთან რამდენიმე ევროპულ ქვეყანაში.

## ისტორია
GM Pharma დაარსდა 1990-იანი წლების ბოლოს, პოსტსაბჭოთა საქართველოში მედიკამენტების დეფიციტის პერიოდში. კომპანიის პირველი პროდუქტი, რიფამპიცინის კაფსულები, 2000 წელს შევიდა ბაზარზე. 2003–2007 წლებში კომპანიამ თავისი პროდუქტები დაარეგისტრირა დსთ-ის რამდენიმე ქვეყანაში.

2004 წელს GM Pharma-მ მიიღო ISO 9001:2000 სტანდარტის სერტიფიკატი და მას შემდეგ ყოველწლიურად გადის ISO 9001-ის შესაბამისობის აუდიტს. 2005 წელს კომპანიამ დააფუძნა კვლევისა და განვითარების (R&D) პირველი ლაბორატორია, ხოლო 2018 წელს გახსნა ახალი, სერტიფიცირებული R&D კომპლექსი.

2014–2023 წლებში GM Pharma არაერთხელ შემოწმდა უკრაინის მარეგულირებლის მიერ და მიიღო GMP PIC/S-ის შესაბამისობის სერტიფიკატები. 2019 და 2023 წლებში, კომპანიის მიკრობიოლოგიურმა ლაბორატორიამ ISO 17025-ის აკრედიტაცია მოიპოვა. 2022–2023 წლებში GM Pharma-მ წარმატებით გაიარა ევროკავშირის GMP შესაბამისობის აუდიტები, რომლებიც ჩატარდა დანიის, გერმანიისა და გაერთიანებული სამეფოს სპეციალიზებული აუდიტორული ორგანიზაციების მიერ.

## საქმიანობა
GM Pharma ფლობს და ამუშავებს მყარი სამკურნალო ფორმების ერთ-ერთ ყველაზე დიდ ფარმაცევტულ საწარმოს კავკასიის რეგიონში. საწარმოო პროცესები მოიცავს დოზირებას, შერევას, გრანულაციას, ტაბლეტირებას, ტაბლეტის დაფარვას, კაფსულირებას და სხვადასხვა პაკეტირების ოპერაციებს. საწარმო აღჭურვილია წამყვანი საერთაშორისო მწარმოებლების ტექნიკით.

კომპანიის პორტფელი მოიცავს 130-ზე მეტ ბრენდს და დაახლოებით 220 დოზირებით ფორმას სხვადასხვა თერაპიულ სფეროში, მათ შორის: გულ-სისხლძარღვთა დაავადებები, გასტროენტეროლოგია, ენდოკრინოლოგია, დერმატოლოგია, რესპირატორული და ალერგიული დაავადებები, ონკოლოგია, ნერვული სისტემა და ოფთალმოლოგია, ანტიინფექტივები, არასტეროიდული ანთების საწინააღმდეგოები, ვენოტონიკები და საკვები დანამატები.

GM Pharma ასაქმებს 600-ზე მეტ თანამშრომელს საქართველოში და საქესპორტო ქვეყნებში. კომპანიის პროდუქტებით წელიწადში 12 მილიონზე მეტი პაციენტი სარგებლობს. წლიური ბრუნვის დაახლოებით 55% გენერირდება თბილისში მდებარე საწარმოში წარმოებული პროდუქტებიდან, ხოლო 45% — გარე GMP-სერტიფიცირებული მწარმოებლების მიერ დამზადებული GM Pharma-ს ბრენდირებული პროდუქციიდან. კომპანიას ჰყავს დაახლოებით 150 მომწოდებელი და კონტრაქტული მწარმოებელი 40 ქვეყანაში.

## პარტნიორობა
ერთობლივი ლიცენზირებისა და შეფუთვის პროექტების ფარგლებში, GM Pharma თანამშრომლობს რამდენიმე საერთაშორისო ფარმაცევტულ კომპანიასთან. პარტნიორებს შორის არიან F. Hoffmann-La Roche (შვეიცარია), Lallemand Pharma (შვეიცარია), ასევე კომპანიები ესპანეთიდან, დანიიდან, პორტუგალიიდან, თურქეთიდან, საბერძნეთიდან და გერმანიიდან.

## იხილეთ აგრეთვე
*PSP ჯგუფი
*ნიუ ჰოსპიტალსი
*ვაიზერი

## რესურსები ინტერნეტში
*ოფიციალური საიტი

## სქოლიო
კატეგორია:საქართველოს კომპანიები
კატეგორია:2000 წელს დაარსებული კომპანიები
ამირან ავალიანი

**ამირან ავალიანი** (დ. 1928 — გ. 1992) — ქართველი ისტორიკოსი, პოლიტოლოგი და პოლიტიკური მიმომხილველი. 

ამირან ავალიანი მუშაობდა საქართველოს მეცნიერებათა აკადემიის ივანე ჯავახიშვილის სახელობის ისტორიის, ეთნოგრაფიის და არქეოლოგიის ინსტიტუტში, ამავდროულად ის იყო ერთერთი პირველი პოლიტიკური მიმომხილველი საქართველოს ტელევიზიის პირველ არხზე,  სადაც მიჰყავდა გადაცემა — „საერთაშორისო მიმოხილვა“.

## ბიბლიოგრაფია
*მიწისმფლობელობის ფორმები აჭარაში : თურქეთის ბატონყმობისაგან განთავისუფლების წინ, XIX ს. 40-70-იან წლებში (ავტორი). - ბათუმი, [აჭარის] სახელგამი, 1960. - 143გვ.
*ინდოეთის რესპუბლიკა (ავტორი). - თბილისი, 1957. - 36გვ.
*ინდოელი სტუმრები საქართველოს შესახებ (თანაავტორი). - თბილისი, სახელგამი, 1957. - 136გვ.

## რესურსები ინტერნეტში
*ჯუმბერ პატიაშვილი და ამირან ავალიანი

კატეგორია:ქართველი ისტორიკოსები
კატეგორია:ქართველი პოლიტიკის მეცნიერები
კატეგორია:ქართველი ჟურნალისტები
გაეროს უშიშროების საბჭოს რეზოლუცია 506

**გაეროს უშიშროების საბჭოს რეზოლუცია 506**  ერთსულოვნად მიიღეს 1982 წლის 26 მაისს, განიხილა გენერალური მდივნის ანგარიში გაეროს განშორების სადამკვირვებლო ძალების შესახებ. საბჭომ აღნიშნა მისი ძალისხმევა ახლო აღმოსავლეთში გრძელვადიანი და სამართლიანი მშვიდობის დამყარებისთვის, მაგრამ ასევე გამოთქვა შეშფოთება რეგიონში არსებული დაძაბული მდგომარეობის გამო.

რეზოლუციით გადაწყდა დაინტერესებული მხარეების მოწოდება, დაუყოვნებლივ განეხორციელებინათ რეზოლუცია 338 (1973), განახლდა დამკვირვებელი ძალების მანდატი კიდევ ექვსი თვით 1982 წლის 30 ნოემბრამდე და მოთხოვნილი იქნა, რომ გენერალურ მდივანს წარმოედგინა ანგარიში მდგომარეობის შესახებ ამ პერიოდის დასრულებისას.

## იხილეთ ააგრეთვე
* არაბეთ–ისრაელის კონფლიქტი
* გოლანის მაღლობები

## რესურსები ინტერნეტში
*[Text of the Resolution at undocs.org](https://undocs.org/S/RES/506(1982))

კატეგორია:გაეროს უშიშროების საბჭოს 1982 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1982 წელი ისრაელში
კატეგორია:1982 წელი სირიაში
კურჩატოვი (მთვარის კრატერი)

**კრატერი კურჩატოვი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა რუსი საბჭოთა ფიზიკოსიs, იგორ კურჩატოვის პატივსაცემად (დაამტკიცა საერთაშორისო ასტრონომიულმა კავშირმა 1961 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 110.96 კმ, სიღრმე — 2.89 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-07
ჩინეთის ხუთი დიდი ტბა

[მარჯვნივ|მინი|[ხანჯოუს დასავლეთის ტბის კულტურული ლანდშაფტი|დასავლეთის ტბა, ხანგჭოუ, ღამით]]
**ჩინეთის ხუთი დიდი ტბა** ან **ვუ ხუ** () — ისტორიული და გეოგრაფიული ცნება, რომელიც გამოიყენება ჩინეთში არსებული ტბების აღსაწერად.

ხუთი დიდი ტბა მოიცავს აღმოსავლეთ და ცენტრალურ ჩინეთში მდებარე ხუთ მტკნარი წყლის ტბას: თაის ტბა ძიანგსუსა და ჭეიანგში, ხუნგწეს ტბა ძიანგსუში, ჩაოს ტბა ანხუეიში, ფოიანგის ტბა ძიანგსიში და ტუნგთინგის ტბა ხუნანის პროვინციაში.

რამდენიმე უძველეს ტექსტში, მათ შორის *„ჭოუს რიტუალებსა“* და *„დიდი ისტორიკოსის ჩანაწერებში“*, ტერმინი მხოლოდ თაის ტბის აღსაწერად გამოიყენებოდა. სხვადასხვა წყარო სხვა ტბებსაც ხუთ ტბად მოიხსენიებს. მე-19 საუკუნის ერთ-ერთ ევროპულ ენციკლოპედიაში ჭეძიანგის დასავლეთის ტბა ჩაოს ტბის ნაცვლად არის მოხსენიებული ხუთი ტბის სიაში.

## იდიომატური გამოთქმა 
თანამედროვე ჟარგონში, ფრაზები „ხუთი ტბა და ოთხი ზღვა“ გამოიყენება უზარმაზარი ტერიტორიის აღსაწერად, როგორიცაა მთელი ქვეყანა ან მთელი მსოფლიო.

## იხილეთ აგრეთვე 
* ჩინეთის ტბები

## სქოლიო 
კატეგორია:ტბები
კატეგორია:ჩინეთის ტბები
ჩინეთის ტბები

[ცინგხაის ტბა, [კუკუნორი|მინი|300პქ]]
**ჩინეთის ტბები** — ჩინეთის მატერიკის ტერიტორიაზე მდებარე ტბები. 2022 წლის სტატისტიკური მონაცემებით, ჩინეთის სახალხო რესპუბლიკის ტერიტორიაზე არის 3,741 ტბა, რომელთა წყლის ზედაპირის ფართობი 1 კვადრატული კილომეტრი ან მეტია (ჰონგ-კონგის სპეციალური ადმინისტრაციული რეგიონის, მაკაოს სპეციალური ადმინისტრაციული რეგიონის და თაივანის რეგიონის გამოკლებით). ასეთი ტბების რომელთა წყლის ზედაპირის საერთო ფართობი დაახლოებით 93,723 კვადრატული კილომეტრია. გარდა ამისა, ტერიტორიაზე დიდი რაოდენობით ხელოვნური ტბები (წყალსაცავები) მდებარეობს. ჩინეთში ტბების ყველაზე მაღალი კონცენტრაციის მქონე ტერიტორიებია ცინხაი-ტიბეტის პლატო და იანძის მდინარის ვაკის შუა და ქვედა წელი.

1960 წლიდან 2005 წლამდე ჩინეთში მტკნარი წყლის ტბების საერთო ფართობი თანდათან მცირდება. ჩრდილოეთ ჩინეთში ტბების ფართობის შემცირება ძირითადად კლიმატთან არის დაკავშირებული, ხოლო სამხრეთ ჩინეთში ეს შეიძლება დაკავშირებული იყოს ადამიანის საქმიანობასთან, როგორიცაა სამრეწველო წარმოება და ტბების რეკულტივაცია.

ქვემოთ მოცემული ტბების ფართობის მაჩვენებლები აღებულია „ჩინეთის ტბების მონაცემთა ბაზიდან“. უნდა აღინიშნოს, რომ წყლის დონის რყევებმა, ბუნებრივ გარემოში ცვლილებებმა და ადამიანის საქმიანობის ზემოქმედებამ შეიძლება გამოიწვიოს ტბების ფართობის უზარმაზარი ცვლილებები.

## ჩინეთის დიდი ტბები
### ჩინეთის ხუთი დიდი ტბა
ძირითადად, „ჩინეთის ხუთი დიდი მტკნარი წყლის ტბა“ მოიცავს ფოიანგის ტბას, ტუნგთინგის ტბას, თაის ტბას, ჰონგწეს ტბასა და ჩაოს ტბას (მდებარეობს ანხუეის პროვინციაში, 775 კმ²). ხულუნის ტბა და კიდევ ერთი დიდი მტკნარი წყლის ტბა, სინქაის ტბა (მდებარეობს ხეილუნგძიანგის პროვინციაში, 1080 კმ²), როგორც წესი, არ შედის სიაში მათი შორეული მდებარეობის ან რუსეთთან გაზიარების გამო.

### შვიდი დიდი მლაშე ტბა
## 50 კმ²-ზე დიდი ფართობის ტბები
## იხილეთ აგრეთვე 
* ხუთი ტბა (ჩინეთი)
* თიენჩის ტბის მონსტრი

## რესურსები ინტერნეტში 
* 乌伦古湖 
* 中国湖泊数据库
* 中科院南京地理与湖泊研究所，于2009年4月14日查阅
* ხანგჭოუს დასავლეთ ტბის აღწერა, ფოტოგალერეა და რუკები
* ჩინეთის ტბები - ინტერნეტ არქივი
* 中国湖泊分布与变化：全国尺度遥感监测研究进展与新编目
* A half-century of changes in China's lakes: Global warming or human influence?

კატეგორია:ჩინეთის ტბები
ნონა გაფრინდაშვილის საერთაშორისო თასი

**ნონა გაფრინდაშვილის საერთაშორისო თასი** - საერთაშორისო ჯილდო, რომლითაც მსოფლიო საჭადრაკო ოლიმპიადაზე ჯილდოვდება ის ქვეყანა, რომელიც ვაჟთა და ქალთა გუნდების ქულათა ჯამით საუკეთესო შედეგს აჩვენებს. 
1997 წელს ჭადრაკის მსოფლიო ფედერაციამ
მხარი დაუჭირა საქართველოს ჭადრაკის ფედერაციის
პრეზიდენტის, ვაჟა შუბლაძის წინადადებას „ნონა გაფრინდაშვილის საერთაშორისო თასის“ დაწესების შესახებ.

2008 წელს, მას შემდეგ, რაც თასი უკრაინამ მოიგო, ის დაზიანდა უკრაინაში ტრანსპორტირების დროს. ჯილდო აღადგინა Lobortas Classic Jewelry House-მა 2009 წელს. 

2022 წელს თასი ინდოეთმა მოიგო. 2024 წელს ის კვლავ ინდოეთმა მოიგო, თუმცა გადაეცა მხოლოდ ჯილდოს ასლი, რადგან მისი ორიგინალი ოლიმპიადებს შორის პერიოდში ინდოეთში დაიკარგა.

## თასის აღწერა 
თასის ავტორია მოქანდაკე ირაკლი მეგრელიშვილი, რომელიც სწავლობდა მერაბ ბერძენიშვილის შემოქმედებით სახელოსნოში. თასის სიმაღლეა 545 მილიმეტრი. ის 3 კგ-ს და 100 გრამს
იწონის. იგი წარმოადგენს ჭადრაკის თემაზე შესრულებულ ნამუშევარს ვერცხლში, ნაწილობრივ ოქროს ფრაგმენტებით და ვიტრაჟული მინანქრით. თასის ზედა ნაწილი ლაზიერს მოგვაგონებს, ფიგურის ოქროს გვირგვინით და ოთხქიმიანი ვარსკვლავებით. ქვემოთ წარწერაა ლათინურ ენაზე „GENS UNA SUMUS" („ჩვენ ერთი ოჯახი ვართ“). თასის შუა ნაწილში, ლაზიერის მარჯვენა მხარეს გამოსახულია ნონა გაფრინდაშვილის პორტრეტი. რელიეფის ზემოთ განლაგებულია თასის დეკორი, რომელიც მოგვაგონებს ნიკორწმინდის ხვეულ ორნამენტს. კომპოზიციაში რბილად შემოდის მეორე საჭადრაკო ფიგურის, მხედრის გამოსახულება. თასის ქვედა ნაწილი – სადგარი, წარმოადგენს წაკვეთილ კონუსს, რომელზედაც ამოიტვიფრება გამარჯვებული ქვეყნის სახელი.

## თასის მფლობელები
## ლიტერატურა 
* 

*
მარინა-როშჩა (მოსკოვის მეტრო, ბოლშაია-კოლცევაია)

**მარინა-როშჩა** () — მოსკოვის მეტროპოლიტენის სადგური. მდებარეობს ბოლშაია-კოლცევაიას ხაზზე და შედგება 1 კუნძულოვანი ბაქნისაგან. სადგური გაიხსნა 2023 წელს.

## რესურსები ინტერნეტში
*მოსკოვის მეტროპოლიტენის საიტი 

## სქოლიო
კატეგორია:მოსკოვის მეტროსადგურები
კატეგორია:ბოლშაია-კოლცევაიას ხაზი
ლებეგი (მთვარის კრატერი)

**კრატერი ლებეგი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა ანრი ლებეგის პატივსაცემად (დაამტკიცა საერთაშორისო ასტრონომიულმა კავშირმა 1976 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 11.39 კმ, სიღრმე — 1.86 კმ.

## სატელიტური კრატერები 
ლებეგის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-21
ლენარდი (მთვარის კრატერი)

**კრატერი ლენარდი** () — მთვარეზე დარტყმითი მეტეორიტული კრატერის **ყოფილი სახელი**. მდებარეობს მთვარის უკანა მხარის ჩრდილოეთ პოლარულ ნაწილში. 

## სახელწოდება
2008 წელს სახელი ეწოდა, ფილიპ ლენარდის პატივსაცემად (დაამტკიცა საერთაშორისო ასტრონომიულმა კავშირმა).

2020 წელს, საერთაშორისო ასტრონომიული კავშირის, მთვარის ნომენკლატურის სამუშაო ჯგუფის თავმჯდომარემ ჩარლზ ვუდმა, ფილიპ ლენარდის მიერ ნაცისტური პარტიის მხარდაჭერის გამო, ასტრონომიულ კავშირს რეკომენდაცია გაუწია მთვარის კრატერთა სიიდან ამოეღოთ მისი სახელი. 2020 წლის 12 აგვისტოდან, კრატერს საკუთარი ოფიციალური სახელი არ გააჩნია.

## კრატერის აღწერა 
ლენარდის კრატერის ცენტრის სელენოგრაფიული კოორდინატებია , დიამეტრი — 47.65 კმ, სიღრმე — 2.31 კმ.

## სატელიტური კრატერები 
კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-01
შავრა

**შავრა** — ამბროლაურის მუნიციპალიტეტის სოფლების ზედა შავრისა (ნამანევის ადმინისტრაციული ერთეული) და ქვედა შავრის (ღადიშის ადმინისტრაციული ერთეული) ძველი საერთო სახელწოდება.

## ლიტერატურა
კატეგორია:ამბროლაურის მუნიციპალიტეტის ისტორიული სოფლები
ჩხუტუნეთი

**ჩხუტუნეთი** — ხელვაჩაურის მუნიციპალიტეტის სოფლების ზედა ჩხუტუნეთისა და ქვედა ჩხუტუნეთის ძველი საერთო სახელწოდება.

## ლიტერატურა
კატეგორია:აჭარის ავტონომიური რესპუბლიკის ისტორიული სოფლები
ლაუე (მთვარის კრატერი)

**კრატერი ლაუე** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-დასავლეთ ნაწილში. სახელი ეწოდა მაქს ფონ ლაუეს პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება პრე-ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 89.17 კმ, სიღრმე — 2.82 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-09
მთვარის ზედაპირის რუკა

**მთვარის ზედაპირის რუკა** () — მთვარის რელიეფის რუკა, რომელზეც წარმოდგენილია: მთვარის ზღვები, ქედები, მთები, ვაკეები, ქვაბულები, კრატერები, რღვევები, ნაპრალები. გამოყენებულია კარტოგრაფიული პროექცია და პირობითი აღნიშვნები, მ.შ. ჰორიზონტალები, აგრეთვე ფოტორელიეფი.

## კვადრანტები
დღეისათვის ცნობილია მთვარის არაერთი რუკა. მათ შორის პოპულარულია აშშ-ის გეოლოგიური სამსახურის მიერ დამტკიცებული მთვარის ზედაპირის კვადრანტებად დაყოფილი ორი რუკა: 30-კვადრანტიანი (მასშტაბი 1:2,500,000) და 144-კვადრანტიანი (მასშტაბი 1:1,000,000) რუკები.

*30-კვადრანტიანი რუკის ნუმერიაცია იწყება LQ01-დან და სრულდება LQ30-ით;
*144-კვადრანტიანი რუკის ნუმერაცია იწყება LAC1-დან და სრულდება LAC144-ით.

## ლიტერატურა
*ლიპარტელიანი გ., ლიპარტელიანი დ., „გეოგრაფიული კარტოგრაფიის ტერმინოლოგიური ცნობარი“, თბილისი, 2012, გვ. 139

## სქოლიო
კატეგორია:მთვარის ზედაპირი